*Ljubljana, 20. januar 2025*

**RAZPIS ZA VPIS NOVINCEV V SREDNJE ŠOLE IN DIJAŠKE DOMOVE**

**ZA ŠOLSKO LETO 2025/2026**

**I. RAZPIS**

Izšel je Razpis za vpis novincev v srednje šole in dijaške domove za šolsko leto 2025/2026, ki je objavljen na spletni strani Ministrstva za vzgojo in izobraževanje na naslovu:

[Vpis v srednjo šolo | GOV.SI](https://www.gov.si/teme/vpis-v-srednjo-solo/)

Osnovno šolo v letošnjem šolskem letu zaključuje **21.986** učenk in učencev (lani 21.305), ki bodo lahko kandidirali na skupno **26.008** vpisnih mest na srednjih šolah.

V **Gorenjski regiji** je za 2.297 učencev, ki zaključujejo osnovno šolo, na voljo **2.762 razpisanih mest**, v **Goriški regiji** je za 1.261 bodočih dijakov **1.480 mest**, **v Jugovzhodni regiji** je za 1.601 učenca na voljo **2.282 mest**, na **Koroškem** je za 682 učencev 9. razreda razpisanih **838 mest**, v **Primorsko – notranjski regiji** je za 549 učencev na voljo **398 mest**, v Obalno – kraški regiji je za 1.168 devetošolcev razpisanih **1.238 mest**, v **Osrednjeslovenski regiji** je za 6.205 bodočih dijakov na voljo **6.920 mest**, v **Podravski regiji** zaključuje osnovno šolo 3.137 učencev, katerim je namenjenih **4.278 razpisnih mest**, v **Pomurski regiji** je za 1.037 učencev razpisanih **1.334 mest**, v **Savinjski regiji** je za 2.694 bodočih dijakov razpisanih **3.356 mest**, v **Posavski regiji** je za 793 učencev namenjenih **552 mest**, v **Zasavju** pa je za 562 bodočih dijakov na voljo **570 razpisnih mest**.

Od skupno 26.008 razpisanih mest je v programih **nižjega poklicnega izobraževanja (NPI)** razpisanih **860** mest (lani 844 mest)**,** v programih **srednjega poklicnega izobraževanja (SPI) 6.852** mest (lani 6.954), v programih **srednjega strokovnega izobraževanja (SSI)** **10.568** mest (lani 10.540)**,** v programih **splošnih gimnazij (GIM)** (Gimnazija, Klasična gimnazija in Gimnazija s športnim oddelkom) **5.966** mest (lani enako),od tega v zasebnih šolah **420** (lani 476). V programih **strokovnih gimnazij,** kamor sodijo Tehniška gimnazija, Umetniška gimnazija in Ekonomska gimnazija,je razpisanih **1.762** mest (lani enako). Skupaj je v programih splošnih in strokovnih gimnazij razpisanih **7.728** mest (lani enako).

Primerjava z lanskim razpisom – delež razpisanih mest na vrsto programa je praktično enak.

Poleg mest, namenjenih učencem, šole razpisujejo še mesta za **programe poklicno-tehniškega izobraževanja (PTI), poklicne tečaje (PT) in maturitetni tečaj (MT),** po katerih se izobražujejo dijaki, ki so že pridobili določen poklic oziroma so že zaključili določeno srednješolsko izobraževanje, vendar želijo svoje izobraževanje še nadgraditi, ali pa želijo pristopiti k opravljanju splošne mature.

Za nadaljevanje izobraževanja po končanem programu srednjega poklicnega izobraževanja je v programih **poklicno-tehniškega izobraževanja (PTI)** na voljo **3.148** (lani 3.132) vpisnih mest. Število tovrstnih vpisnih mest je približno enako kot jih je bilo razpisanih lani, razlika je samo v eni šoli, ki lani ni imela nobenega kandidata v zaključnem letniku ustreznega srednjega poklicnega programa, letos pa ima vpisane dijake, ki so potencialni kandidati za vpis v program PTI. V tovrstne programe se namreč lahko vpišejo tisti dijaki, ki so predhodno uspešno zaključili ustrezen triletni program srednjega poklicnega izobraževanja, želijo pa pridobiti višjo stopnjo izobrazbe.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **RAZPIS ZA PROGRAME POKLICNO-TEHNIŠKEGA IZOBRAŽEVANJA V ŠOLSKEM LETU 2025/2026**   |  |  |  |  |  | | --- | --- | --- | --- | --- | | **REGIJA** | **Razpis za vpis v š.l. 2024/25** | **Št. vpisanih dijakov v š. l. 24/25 (začetni letnik)** | **Št. vpisanih dijakov v š. l. 24/25(tretji letnik SPI)** | **Razpis za vpis v šolsko leto 2025/26** | | GORENJSKA | 364 | 240 | 399 | 364 | | GORIŠKA | 224 | 136 | 229 | 224 | | JUGOVZHODNA SLOVENIJA | 308 | 171 | 237 | 308 | | KOROŠKA | 140 | 86 | 134 | 140 | | PRIMORSKO - NOTRANJSKA | 28 | 16 | 31 | 28 | | OBALNO-KRAŠKA | 144 | 98 | 157 | 160 | | OSREDNJESLOVENSKA | 588 | 511 | 836 | 588 | | PODRAVSKA | 560 | 427 | 688 | 560 | | POMURSKA | 188 | 62 | 138 | 188 | | SAVINJSKA | 420 | 283 | 464 | 420 | | POSAVSKA | 112 | 41 | 71 | 112 | | ZASAVSKA | 56 | 10 | 30 | 56 | | **SKUPAJ REGIJE** | **3132** | **2081** | **3414** | **3148** | |

Za programe **poklicnega tečaja** je letos razpisanih **238** vpisnih mest (lani 204)**,** kar je oddelek več kot lani, saj smo z razpisom tovrstnega programa po nekaj letih ponovno poskusili na šoli v Savinjski regiji, ki je sicer pred leti ta program že izvajala. Za **maturitetni tečaj** je obseg razpisanih mest povsem enak kot lansko leto, in sicer **432** mest v javnih šolah in **36** mest(prav tako lani)v zasebni šoli.

**ŠTEVILO RAZPISANIH MEST ZA PROGRAM MATURITETNI TEČAJ V ŠOLSKEM LETU 2025/2026**

|  |  |  |  |
| --- | --- | --- | --- |
| **REGIJA** | **Razpis za vpis v š. l. 24/25** | **Št. vpisanih dijakov v š. l. 24/25** | **Razpis za vpis v š. l. 25/26** |
| GORENJSKA | 72 | 28 | 72 |
| GORIŠKA | 36 | 8 | 36 |
| JUGOVZHODNA SLOVENIJA | 36 | 11 | 36 |
| KOROŠKA | 36 |  | 36 |
| PRIMORSKO - NOTRANJSKA | 0 | 0 | 0 |
| OBALNO-KRAŠKA | 36 | 0 | 36 |
| OSREDNJESLOVESNKA | 72 | 52 | 72 |
| PODRAVSKA | 72 | 45 | 72 |
| POMURSKA | 36 | 10 | 36 |
| SAVINJSKA | 36 | 21 | 36 |
| POSAVSKA | 0 | 0 | 0 |
| ZASAVSKA | 0 | 0 | 0 |
| **SKUPAJ REGIJE** | **432** | **178** | **432** |
|  |  |  |  |
|  |  |  |  |
|  | **Razpis za vpis v š. l. 24/25** | **Št. vpisanih dijakov v š. l. 24/25** | **Razpis za vpis v š. l. 25/26** |
| ZASEBNE ŠOLE - LJ. | 36 | 14 | 36 |

**ŠTEVILO RAZPISANIH MEST ZA PROGRAME POKLICNIH TEČAJEV V ŠOLSKEM LETU 2025/2026**

|  |  |  |  |
| --- | --- | --- | --- |
| **REGIJA** | **Razpis za vpis v š. l. 24/25** | **Št. vpisanih dijakov v š. l. 24/25** | **Razpis za vpis v š. l. 25/26** |
| GORENJSKA | 34 | 34 | 34 |
| JUGOVZHODNA | 0 | 0 | 0 |
| KOROŠKA | 34 | 0 | 34 |
| OBALNO-KRAŠKA | 34 | 31 | 34 |
| OSREDNJESLOVENSKA | 68 | 0 | 68 |
| PODRAVSKA | 34 | 34 | 34 |
| POMURSKA | 0 | 0 | 0 |
| SAVINJSKA | 0 | 0 | 34 |
| POSAVSKA | 0 | 0 | 0 |
| **SKUPAJ REGIJE** | **204** | **99** | **238** |

**II. NOVOSTI V LETOŠNJEM RAZPISU**

**Razmestitev novih izobraževalnih programov**

Priprava razpisa za vpis je tako kot vsako leto temeljila na analizi mreže šol, stališčih socialnih partnerjev in pobudah gospodarstva ter demografske projekcije.

Z novim šolskim letom 2025/2026 se bodo začeli izvajati naslednji novi programi:

* + na Srednji šoli Jesenice program **Bolničar - negovalec,**
  + na Šolskem centru Kranj, Srednji ekonomski, storitveni in gradbeni šoli, program **Zdravstvena nega,**
  + na Šolskem centru Novo mesto, Srednji zdravstveni in kemijski šoli, program **Tehnik oblikovanja**,
  + na Srednji tehniški in poklicni šoli Trbovlje program **Mehatronik operater**,
  + na Šolskem centru Slovenj Gradec, Srednji šoli Slovenj Gradec in Muta, program **Kozmetični tehnik**,
  + na Biotehniški šoli Rakičan program **Mehanik kmetijskih in delovnih strojev**,
  + na Šolskem centru Ptuj, Šoli za ekonomijo, turizem in kmetijstvo, program **Živilsko – prehranski tehnik (PTI)** *(namesto programa Kmetijsko – podjetniški tehnik (PTI)).*

**Izvajanje nekaterih programov tudi v vajeniški obliki**

V šolskem letu 2017/2018 so se določeni izobraževalni programi na določenih šolah začeli poskusno izvajati tudi **v vajeniški obliki**.

Tudi v šolskem letu 2025/2026 se bodo lahko dijaki na nekaterih šolah izobraževali v vajeniški obliki. Mreža vajeniških šol se z naslednjim šolskim letom praktično nič ne spreminja, dijaki se bodo lahko še naprej v vajeniški obliki izobraževali v 21 programih, in sicer na 18 šolah. Z novim šolskim letom je sprememba samo v tem, da programa Avtokaroserist na Šolskem centru Nova Gorica, Strojni, prometni in lesarski šoli, ne razpisujemo več, saj šola, kljub možnosti izobraževanja v vajeniški obliki, v ta program že vrsto let ni vpisala nobenega novinca in programa sploh ne izvaja, saj nima vpisanih dijakov v nobenem letniku. Program Klepar – krovec pa se bo po novem na Strokovno izobraževalnem centru Ljubljana, Srednji poklicni in strokovni šoli Bežigrad, izvajal samo v vajeniški obliki.

V šolskem letu 2025/2026 se bodo tako lahko dijaki v nekaterih izobraževalnih programih na nekaterih šolah izobraževali v vajeniški obliki, in sicer v programih:

* + **Mizar** na Šolskem centru Novo mesto, Šolskem centru Slovenj Gradec, Šolskem centru Nova Gorica, Šolskem centru Škofja Loka in Lesarski šoli Maribor,
  + **Kamnosek** na Srednji gradbeni, geodetski, okoljevarstveni šoli in strokovni gimnaziji Ljubljana,
  + **Oblikovalec kovin - orodjar** na Strokovnem izobraževalnem centru, Srednji poklicni in strokovni šoli Bežigrad, Šolskemu centru Škofja Loka, Šolskem centru Novo mesto, Šolskem centru Nova Gorica, na Tehniškem šolskem centru Maribor, Šolskem centru Ptuj ter Srednji poklicni in tehniški šoli Murska Sobota,
  + **Gastronomske in hotelirske storitve** na Srednji šoli Izola in Srednji šoli za gostinstvo in turizem Radenci,
  + **Steklar** na Šolskem centru Rogaška Slatina,
  + **Papirničar** na Strokovnem izobraževalnem centru, Srednji poklicni in strokovni šoli Bežigrad (program se bo izvajal samo v vajeniški obliki),
  + **Slikopleskar – črkoslikar** na Šolskem centru Kranj in Srednji gradbeni šoli in gimnaziji Maribor,
  + **Strojni mehanik** na Šolskem centru Novo mesto, Šolskem centru Škofja Loka, Šolskem centru Velenje in Šolskem centru Krško – Sevnica,
  + **Zidar** na Šolskem centru Kranj, Šolskem centru Novo mesto, Srednji gradbeni, geodetski, okoljevarstveni šoli in strokovni gimnaziji Ljubljana in Srednji gradbeni šoli in gimnaziji Maribor,
  + **Elektrikar** na Šolskem centru Kranj in Šolskem centru Velenje,
  + **Mehatronik operater** na Šolskem centru Novo mesto, Srednji tehniški šoli Koper, Strokovnem izobraževalnem centru, Srednji poklicni in strokovni šoli Bežigrad, Šolskem centru Kranj, Srednji poklicni in tehniški šoli Murska Sobota,
  + **Klepar – krovec** na Šolskem centru Ptuj in Strokovnem izobraževalnem centru, Srednji poklicni in strokovni šoli Bežigrad (na slednji šoli se bo program izvajal samo v vajeniški obliki),
  + **Avtoserviser** na Strokovnem izobraževalnem centru, Srednji poklicni in strokovni šoli Bežigrad, Šolskemu centru Škofja Loka, Šolskem centru Novo mesto in Šolskem centru Ptuj,
  + **Avtokaroserist** na Strokovnem izobraževalnem centru, Srednji poklicni in strokovni šoli Bežigrad, Šolskemu centru Škofja Loka, Šolskem centru Novo mesto in Šolskem centru Ptuj,
  + **Tapetnik** na Šolskem centru Škofja Loka,
  + **Inštalater strojnih inštalacij** na Šolskem centru Škofja Loka, Šolskem centru Nova Gorica, Šolskem centru Novo mesto in Šolskem centru Ptuj,
  + **Dimnikar** na Srednji gradbeni šoli in gimnaziji Maribor,
  + **Tesar** na Šolskem centru Novo mesto, Srednji gradbeni šoli in gimnaziji Maribor, Srednji gradbeni, geodetski in okoljevarstveni šoli in strokovni gimnaziji Ljubljana,
  + **Izvajalec suhomontažne gradnje** na Srednji gradbeni šoli in gimnaziji Maribor,
  + **Pečar - polagalec keramičnih oblog** na Srednji gradbeni šoli in gimnaziji Maribor in Srednji gradbeni, geodetski in okoljevarstveni šoli in strokovni gimnaziji Ljubljana ter
  + **Izdelovalec kovinskih konstrukcij** na Šolskem centru Ptuj.

Vajeniška oblika izobraževanja se od obstoječe tako imenovane šolske oblike izobraževanja razlikuje samo v tem, da se večji del izobraževanja izvede pri delodajalcu. V vajeniški obliki izobraževanja se namreč vsaj polovica oziroma 50 % izobraževalnega programa izvede kot praktično usposabljanje z delom pri delodajalcih (okvirno 56 tednov v treh letih), medtem ko je ta delež v šolski obliki izobraževanja nižji in znaša povprečno 22 % oziroma 24 tednov praktičnega usposabljanja z delom pri delodajalcih.

**Delodajalce**, pri katerih so na voljo vajeniška učna mesta, lahko kandidati **najdejo na spletni strani** Ministrstva za vzgojo in izobraževanje in na povezavi [Centralni register učnih mest](https://crum.cpi.si/). Seznam delodajalcev se bo še dopolnjeval in bo na voljo na predhodno navedenih šolah, kjer bodo kandidatom za vpis v vajeniško obliko izobraževanja tudi sicer na voljo vse informacije v zvezi z vpisom, sklenitvijo vajeniške pogodbe in izobraževanjem na način vajeništva.

Šole, ki bodo izvajale vajeniško obliko izobraževanja, bodo izvajale tudi običajno šolsko obliko izobraževanja, v sklopu katere se praktično usposabljanje z delom pri delodajalcih izvaja na podlagi kolektivne ali individualne učne pogodbe. Obe obliki izobraževanja, tako vajeniška kot šolska, sta si enakovredni in zagotavljata udeležencem povsem enak standard izobrazbe, enako poklicno kvalifikacijo in enako možnost za nadaljevanje izobraževanja. **Prednost vajeniške oblike** pa je, da udeležencu omogoča zgodnejši stik s potencialnim delodajalcem in nabiranje praktičnih izkušenj, ki so pomembne za poklicno kariero, saj večajo možnosti za zaposlitev po končanem izobraževanju. V času izobraževanja ima dijak, ki se bo v programu izobraževal v vajeniški obliki, povsem enake pravice in obveznosti kot dijak, ki bo v isti program vpisan v šolski obliki.

V primeru omejitve vpisa v izobraževalni program na izbrani šoli, kjer se bo izvajal program tudi v vajeniški obliki, ima pri vpisu kandidat, ki bo v roku predložil vajeniško pogodbo, to je **najkasneje do začetka izbirnega postopka (16. 6. 2025)**, prednost pred kandidati, ki se bodo v ta program prijavili v šolski obliki izvedbe izobraževalnega programa. Kandidat s pravočasno dostavljeno vajeniško pogodbo bo namreč iz izbirnega postopka izvzet.

Kandidati, ki se želijo izobraževati v navedenih izobraževalnih programih in izbranih šolah, ki bodo izvajale vajeniško obliko izobraževanja, **izpolnijo enako prijavnico** kot vsi kandidati za vpis v srednjo šolo, **pri navedbi programa pa morajo pripisati informacijo, da gre za vajeniško obliko.**

Prijavni in vpisni postopek v izobraževalni program, ki se bo izvajal tudi v vajeniški obliki, je povsem enak kot prijavno - vpisni postopek v izobraževalni program, ki se bo izvajal v redni šolski obliki. Roki, določeni z rokovnikom za vpis v srednje šole, veljalo za vse kandidate, ki se prijavljajo na vpis ne glede na različno izvedbo izobraževalnega programa.

#### III. INFORMATIVNI DAN

Informativni dnevi so v skladu s šolskim koledarjem predvideni za:

* **petek, 14. februarja 2025, ob 9. in 15. uri, ter**
* **soboto, 15. februarja 2025, ob 9. uri.**

Učenci, ki letos končujejo osnovnošolsko obveznost, bodo namesto pouka imeli možnost sodelovanja na informativnih dnevih, v okviru katerih si bodo pridobili informacije o vpisu.

## IV. PRIJAVNO - VPISNI POSTOPEK

**Za vpis v programe nižjega, srednjega poklicnega in strokovnega izobraževanja ter gimnazije**

Kandidati, ki se bodo želeli prijaviti v program, za katerega je treba izpolnjevati še **posebne vpisne pogoje oziroma je treba opraviti preizkus nadarjenosti,** se morajo za preizkus prijaviti pred prijavami za vpis v šolo oziroma najkasneje do **4. marca 2025.** Na preizkuse se prijavijo na šolo, ki izvaja program, za katerega je to vpisni pogoj in na katero se želijo prijaviti. Preizkuse bodo šole izvajale med **8. in 22. marcem 2025**.

Vsi obrazci za prijavo na preizkuse nadarjenosti in obrazci, ki jih morajo predložiti na šolo kandidati, ki se vpisujejo v program Gimnazija – športni oddelek in Ekonomska gimnazija – športni oddelek (tudi ti kandidati morajo dokumentacijo, na podlagi katere bo šola ugotovila, ali izpolnjujejo pogoje za vpis v športne oddelke, na šolo poslati do 4. marca 2025), so na voljo na spletni strani ministrstva na naslovu: [Vpis v srednjo šolo | GOV.SI](https://www.gov.si/teme/vpis-v-srednjo-solo/), pod rubriko Prijavnice in obrazci / Prijava za opravljanje preizkusov nadarjenosti, znanja in spretnosti iz izpolnjevanja posebnih pogojev za vpis.

Podrobnejše informacije o temučenci najdejo v Razpisu za vpis v šolsko leto 2025/2026 priloga I.Šole jim bodo izdale potrdila o opravljenih preizkusih in o izpolnjevanju pogojev za vpis v športne oddelke najkasneje do **28. marca 2025.**

Srednje šole bodo sprejemale **prijave za vpis do 2. aprila 2025.** Z vpisom v šolsko leto 2025/2026 uvajamo tudi možnost **elektronske oddaje prijavnice**, do katere lahko kandidati dostopajo preko spletne strani Ministrstva za vzgojo in izobraževanje.

Po končanem prijavnem roku bo ministrstvo, najkasneje do **8. aprila 2025 do 16. ure**, na spletnih straneh objavilo stanje prijav za vpis po posameznih programih oziroma šolah. Spremembo obsega razpisanih mest oziroma odločitev o morebitnem zmanjšanju obsega razpisanih mest bo ministrstvo objavilo najkasneje do 18. aprila 2025**.**

Učenci, ki se bodo prijavili za vpis v roku in bodo glede na informacije o številu prijav na posamezni šoli ali zaradi česa drugega želeli svojo odločitev spremeniti, **lahko do 6. maja 2025 do 15. ure prenesejo** svojo prijavo na drugo srednjo šolo oz. v drug program, ne glede na število prijavljenih na novo izbrani šoli. **Po tem roku šole praviloma ne bodo več sprejemale prenesenih prijav, dokler postopek za izbiro kandidatov na šolah, kjer bo vpis omejen, ne bo končan, to je do 2. julija 2025 do 14. ure.**

Tisti kandidati, ki bodo prvotno prijavnico **oddali fizično (ročno izpolnjeno)**, bodo svojo prijavnico **dvignili** na srednji šoli, na katero so se prvotno prijavili, in jo odnesli na drugo šolo oziroma v drug program, ali pa bodo ta postopek prenosa prijavnice izvedli preko elektronske pošte. Podrobno je ta postopek pojasnjen na spletni strani ministrstva na naslovu: [Vpis v srednjo šolo | GOV.SI](https://www.gov.si/teme/vpis-v-srednjo-solo/)**.** Tisti kandidati, ki bodo prvotno prijavnico **oddali elektronsko**, pa bodo lahko prenos prijavnice prav tako izvedli elektronsko na način, kot so oddali prvotno prijavnico.

Če bo na šoli število prijavljenih učencev za posamezni program tudi po 6. maju 2025 bistveno večje od predvidenega števila vpisnih mest, bo šola s soglasjem ministra, pristojnega za izobraževanje, sprejela sklep o omejitvi vpisa oziroma spremembi obsega vpisa (morebitno povečanje obsega razpisanih mest). O tem bodo učenci, s strani šol, obveščeni najpozneje **do 6. junija 2025,** ministrstvo pa bo že **2. junija** **2025** objavilo seznam šol, ki so prejele soglasje k omejitvi vpisa.

Prijavljeni kandidati morajo posredovati izbranim šolam dokazila o izpolnjevanju vseh vpisnih pogojev praviloma **do 16. junija 2025**. Vse podrobnosti v zvezi s tem bodo prijavljenim kandidatom sporočile šole, kjer bodo učenci imeli prijavo. Učenci, ki bodo do 16. junija izpolnjevali vse vpisne pogoje in bodo izbrani **v prvem krogu izbirnega postopka**, bodotudi dejansko vpisani in zanje se vpisni postopek zaključi. Drugi kandidati pa bodo seznanjeni s prostimi vpisnimi mesti, na katera bodo lahko kandidirali za drugi krog izbirnega postopka. Ti učenci se bodo odločali o ponujenih prostih mestih (10 % vpisnih mest na šolah z omejitvijo vpisa in vsa ostala razpoložljiva mesta na šolah brez omejitve vpisa) in **po prioritetnem vrstnem redu našteli 10 šol oziroma programov**, na katere bi se želeli vpisati, ter svoje namere **do 26. junija** **2025**, **do 15. ure**, posredovali srednji šoli, na kateri so prijavljeni. O razvrstitvi na eno od naštetih srednjih šol bodo obveščeni **30. junija 2025 do 15. ure,** na razvrščeno šolo se bodo lahko vpisali **najkasneje do 2. julija 2025 do 14. ure.**

O rezultatih prvega in drugega kroga izbirnega postopka bodo učenci obveščeni na srednjih šolah, na katerih so sodelovali v izbirnem postopku. Spodnje meje prvega kroga izbirnega postopka bo ministrstvo objavilo na spletnih straneh najkasneje **20. junija 2025 do 16. ure,** drugega kroga pa najkasneje **30. junija 2025 do 15. ure.**

Učenci, ki tudi v drugem krogu ne bodo izbrani na nobeni od šol, ter učenci, ki se še nikamor niso prijavili, se bodo lahko vpisali na tiste srednje šole, ki bodo imele še prosta mesta. Prosta vpisna mesta bodo objavljena na spletnih straneh ministrstva **3. julija 2025**. Srednje šole bodo na prosta mesta vpisovale kandidate **najdlje do 29. avgusta 2025.**

**Za vpis v programe poklicno-tehniškega izobraževanja**

Dijaki, ki **zaključujejo triletne programe srednjega poklicnega izobraževanja**, se lahko do **12. maja** **2025** prijavijo za vpis v **programe poklicno-tehniškega izobraževanja.** Kandidati, ki se bodo prijavili za vpis v roku in bodo glede na informacije o številu prijav na posamezni šoli ali zaradi česa drugega želeli svojo odločitev spremeniti, **lahko do 3. junija 2025 prenesejo** svojo prijavo na drugo srednjo šolo oz. v drug program. Po tem roku prijav ne bo mogoče prenašati, dokler postopek za izbiro kandidatov na šolah, kjer bo vpis omejen, ne bo končan. Če bo na šoli število prijavljenih kandidatov za posamezni program tudi **po 3. juniju** **2025** bistveno večje od predvidenega števila vpisnih mest, bo šola s soglasjem ministra, pristojnega za izobraževanje, sprejela sklep o omejitvi vpisa ali spremembi obsega vpisa (morebitno povečanje obsega razpisanih mest). O tem bodo kandidati obveščeni najpozneje **do 20. junija 2025.** O datumu vpisa bodo obveščeni s strani šole, **vpis** pa bo potekal do **2. julija 2025.**

**Za vpis v programe poklicnega tečaja in maturitetni tečaj**

Kandidati, ki so oziroma bodo uspešno končali četrti letnik gimnazije, ali zaključni letnik izobraževalnega programa za pridobitev srednje strokovne izobrazbe, se lahko prijavijo za vpis v programe **poklicnih tečajev.**

Kandidati, ki so uspešno končali:

1. srednje poklicno izobraževanje,
2. srednje strokovno izobraževanje,
3. tretji letnik gimnazije in so prekinili izobraževanje za najmanj eno leto,
4. četrti letnik programa Waldorfske gimnazije,
5. osnovnošolsko izobraževanje in preizkus znanja na ravnitretjega letnika gimnazije iz slovenščine (ali madžarščine ali italijanščine kot maternega jezika), matematike, tujega jezika in dveh izbirnih predmetov izmed maturitetnih predmetov,

se lahko prijavijo za vpis v program **maturitetni tečaj.**

Pri vpisu v maturitetni tečaj je potrebno **izpostaviti informacijo**, in sicer dijak se lahko redno izobražuje v programu maturitetni tečaj, **če pred tem (v predhodnem izobraževanju) še ni ponavljal ali prestopil** v drug izobraževalni program brez napredovanja.

**Rok za prijave v poklicne tečaje ali maturitetni tečaj je 5. september 2025.**

Če bo po koncu roka za prijave število prijavljenih kandidatov v posamezni program premajhno, bo šola takoj obvestila kandidate, da programa v šolskem letu 2025/2026 ne bo izvajala**.** Če pa bo na šoli število prijavljenih kandidatov za posamezni program večje od predvidenega števila vpisnih mest, bo šola s soglasjem ministra, pristojnega za izobraževanje, sprejela sklep o omejitvi vpisa ali spremembi obsega vpisa. O tem bodo kandidati obveščeni najpozneje do **24. septembra 2025**. Vpis bo potekal **do 26. septembra 2025**. O datumu vpisa bodo kandidati obveščeni s strani šole.

**Razpis za vpis v dijaške domove**

V razpisu prostih mest za novince v vzgojnem programu dijaških domov je za šolsko leto 2025/2026 predvidenih **skupaj 1.806 mest.**

Kandidati, ki želijo v šolskem letu 2025/2026 bivati v dijaškem domu, bodo morali **do 2. aprila 2025** dijaškemu domu, za katerega so se odločili, poslati izpolnjeno prijavnico za sprejem v dijaški dom, ki bo na voljo v dijaških domovih ter na spletnih straneh [ministrstva](https://www.gov.si/teme/dijaski-domovi/). Tudi pri vpisu v dijaški dom v šolsko leto 2025/2026 **uvajamo tudi možnost elektronske oddaje prijavnice,** do katere bodo lahko kandidati prav tako dostopali na navedeni spletni povezavi.

Vsak kandidat se lahko prijavi **samo za en dijaški dom,** v katerem želi bivati.

Kandidati lahko prijave prenesejo v drug dijaški dom **do 2. julija 2025**. Kandidati, ki bodo prvotno prijavnico **oddali fizično**, bodo svojo prijavnico **iz prvotnega dijaškega doma odnesli v drug dijaški dom**. Tisti kandidati, ki bodo prvotno prijavnico **oddali elektronsko**, pa bodo lahko prenos prijavnice prav tako izvedli elektronsko na način, kot so oddali prvotno prijavnico. **Do** **2. julija 2025** lahko prvo prijavo oddajo tudi kandidati, ki bi zaradi izbire druge srednje šole in prenosa prijavnice želeli bivati v dijaškem domu in se predhodno niso prijavili v dijaški dom, kandidati, ki bi zaradi vpisa v drugo srednjo šolo v drugem krogu izbirnega postopka želeli bivati v dijaškem domu in se predhodno niso prijavili v dijaški dom, in kandidati, ki so se zadnje šolsko leto izobraževali v tujini.

O morebitnih omejitvah vpisa bodo kandidati obveščeni med **2. in 7. julijem 2025** (objava tudi na spletnih straneh ministrstva in dijaških domov). Vpis v dijaške domove brez omejitve vpisa bo potekal **od 3. do 8. julija 2025**, v dijaške domove z omejitvijo vpisa pa **od 3. do 11. julija 2025**. Vpis v dijaške domove, ki imajo še prosta mesta, za kandidate, ki v dijaških domovih z omejitvijo vpisa niso bili izbrani, bo potekal **do 11. julija 2025, po tem datumu in do 29. avgusta** pa še vpis na prosta mesta za kandidate, ki se do tedaj niso prijavili za bivanje v dijaškem domu.